text:
E kompetensia den Kaya 6 di Liga MCB promé divishon ta sigui awé ku e wega entre Inter Willemstad i Jong Holland. Den su promé kompromiso den e seri di seis tim Inter Willemstad a empatá na 2 gol ku Centro Barber. Jong Holland di su banda a triunfá ku skor di 2 pa 0 riba Centro Dominguito.
Federashon Futbòl Kòrsou (FFK) ta organisá Kaya 6, despues dje kampionato regular. E otro dos timnan den e seri aki ta Skèrpènè i Jong Colombia. Por sierto ku e tim saminero Jong Colombia a gana ku skor minimo dje tim di pariba: 1-0.
Pues Jong Holland i Jong Colombia tin 3 punto. Inter Willemstad I Centro Barber tin 1 punto, miéntras ku Centro Dominguito i Skèrpènè ta sin punto ainda.
E sigiuente wega den Kaya 6 entre Inter Willemstad i Jong Holland awé ta kuminsá 8or. Esaki ta tuma lugá den Stadion Rignaal Jean Francisca den Brievengat. E kompetensia ta sigui djabièrnè tambe 8or di anochi i den mesun stadion ku e enkuentro entre Jong Colombia i Centro Dominguito.


c: text/html

text:
Aruba su economia y finansa publico a keda afecta pa e pandemia di Covid 19. Nos pais a perde un tercer parti di nos economia den aña 2020, pero Aruba ta recuperando grandemente. No obstante e recuperacion, e pandemia a laga su marca atras den Aruba su finansa publico. Te ainda Aruba su economia no a recupera na e nivel di aña 2019 y huntu cu ne e entrada pa e caha di Gobierno ainda no a recupera completamente. Banda di un caida den entrada, Aruba su finansa publico a wordo aun mas debilita pa e debe grandi di 915 miyon florin cu Aruba mester a traha na Hulanda pa asina por a surpasa e efectonan di e pandemia.
E situacion financiero ta haci hopi dificil pa Aruba tene su mes na e normanan financiero stipula prome cu e pandemia. Debi na e cambio den e panorama financiero y pa evita discusion den e esfera di supervision financiero di Aruba, Gobierno di Aruba ta haya prudente y necesario pa traha un Memorando Financiero y Economico nobo. Den e documento aki lo describi e situacion financiero y economico manera cu e ta na e momentonan aki, lo stipula normanan financiero realisabel y lo indica e pasonan cu Gobierno mester tuma pa por yega na un finansa publico manehabel pa pais Aruba.
Esaki ta e mesun trabou cu Gabinete Wever-Croes a haci na inicio di su gobernacion na aña 2018 den e Financieel Economisch Memorandum FEM cu despues a desemboca den e Protocol cu Hulanda di november 2018. E momento a yega pa Aruba traha riba un FEM 2 cu lo mester sirbi como guia pa nos pais bay dilanti. Pa e motibo aki e siman aki Minister-President y Minister di Finansa a reuni cu e meta pa haya e yudansa necesario pa un FEM2 por traha pa Aruba. Gobierno ta trahando pa por presenta e FEM 2 aki mas pronto cu ta posibel.

robotstxt: allowed

filter: keep


text:
Pond’s Cold Cream
“Ora mi a haña e pòchinan di krema aki na kosta mi a kòrda mesora riba mi mama. Esnan blanku ta Pond’s Cold Cream, un krema pa kara masha popular den añanan 60. Mi mama semper tabatin un par di pòchi riba su tualèt den kamber. E tempu aya mayoria hende muhé tabatin un tualèt, mayoria biaha un antik, ku un spil grandi pará riba dje. Kada dos luna mi mama tabata bisami pa limpia e tualèt i e pòchinan riba dje pa kita tur sushi i stòf. Despues ku a stòp di importá Ponds otro kremanan di kara manera Nivea a bira popular.”
Komo hende, nos genétika i kueru tin mas similitut ku diferensia. Sin embargo, tin algun problema di kueru ku ta impaktá esnan ku tin un kueru riku na melanina mas tantu ku otronan. Problemanan ta enserá kueru seku òf un tono di kueru desigual. Pa mayoria dama kurasoleño, limpia i mantené e kueru húmedo ta un rutina diario.


text:
Santa Cruz
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Santa Cruz ta un pueblo y un di e ocho region Arubano. E ta situa na e parti mas central di e isla. E pueblo di Santa Cruz mes ta riba un distancia di masomenos cinco kilometer di e capital Oranjestad.
E region tin un area di 41.04 km² y tin 12.870 inhabitante segun censo 2010.[1] Su paisahe ta domina pa e seronan Hooiberg, Sero Biento y Sero Canashito y tambe pa Parke Nacional Arikok cu e sero Jamanota.[2] Den e region ta keda e centro di agricultura Santa Rosa y den area di Barcadera, e parti zuid di e region, ta keda Aruba su waf pa carga di container, e waf di Barcadera.
Zona y barionan di Santa Cruz ta inclui entre otro Boton, Bringamosa, Cas Ariba, Jan Flemming, Macuarima, San Fuego, Shete, Siribana, Urataka, Warawara y Catashi.
Historia[editá | editá fuente]
Segun investigacion arkeologico Santa Cruz ta un di e cuater pueblo indjan conoci na Aruba; hunto cu Tanki Flip, Tanki Leendert y Savaneta.[3] Durante e periodo ceramico e tabata e luga mas pobla di Aruba.
Persona conoci[editá | editá fuente]
- Betico Croes (1938–1986), maestro di scol y politico.[4]
- Calvin Maduro, pelotero di MLB
- Laura Wernet-Paskel, maestro, escritor y politico
- Evelyn Wever-Croes, fiscalista, hurista y politico


text:
Dutch Caribbean Leadership Training 4
WILLEMSTAD – Di 4 pa 7 di Oktober, Youth Network di Scouting Antiano a organisa e di kuater DCLT ku ta para pa Dutch Caribbean Leadership Training. E training aki a tuma logá na e Mancamp di Refineria Isla kaminda vários Scout di Scouting Antiano a partisipá.
Scouting na nivel mundial a kuminsá pone hopi atenshon riba partisipashon hubenil. Pa logra e ophetivo partisipashon hubenil, nos mester ekipá nos hóbennan ku abilidatnan i e aktitut nesesario for di un edat hóben.
Scouting Antiano siguiendo den e pasonan di e movementu mundial a lanta for di aña 2004 un plataforma di hubentut kual ta Youth Network Scouting Antiano (YNSA). Un di e tareanan di YNSA ta pa organisá tur aña un foro hubenil. Den e foro aki e hóbennan entre 15 i 27 aña ku ta miembro di e asosashon por bosiferá nan opinionnan i trese ideanan dilanti den forma di rekomendashon. Un di e rekomendashonnan di e foro hubenil (2015) tabata pa organisá e promé National Youth Leadership Training (NYLT). Despues di e presentashon di e rekomendashon aki, direktiva di Scouting Antiano a duna YNSA e tarea pa nan mes organisá e aktividat aki.
Pa e motibu aki YNSA, ta organisá e aña aki pa di 4 biaha konsekutivo un National Youth Leadership Training (NYLT) ku na aña 2017 a bai karga e nòmber DCLT. Kambio di nòmber di e kurso aki ta ku e pensamentu riba partisipashon di e islanan ku ta forma parti di Scouting Antiano i Scouting Aruba. E kurso aki ta un kurso di kuater dia den kua e hóbennan lo atkerí konosementu i abilidatnan nobo.
E kurso tin komo meta pa enrikesé e orguyo di ta Scout serka e hóbennan; I pa konsientisá e hóbennan di e ròl di hubentut den nos asosiashon i den nos komunidat.
Pa por logra e metanan ariba menshoná, e komishon organisadó di DCLT–4, ku ta konsistí di hóbennan di Scouting Antiano asistí pa lidernan lo enfoká riba e siguiente ophetivonan:
-
Enrikesé konosementu di e hóben tokante nos organisashon, region Interamerikano i World Organization of the Scout Movement (WOSM).
-
Inspirá i motivá e hóben pa nan tuma responsabilidat den nos asosashon i nos komunidat.
-
Desaroyá abilidat pa guia, ekspresá opinion i traha pa logra un meta komun.
-
Konsientisá e hóbennan di nan ròl komo Scout den nos komunidat
-
Pa e hóbennan sa e importansia di tin un impakto sosial den nos komunidat
Pa medio di esaki Scouting Antiano kier a yama pabien na komishon organisadó ku a sabi di organisá un tremendo i eksitoso DCLT-4.


text:
ORANJESTAD,Aruba
Oranjestad, Aruba – Durante e temporada aki di crisis relaciona cu COVID-19 (Coronavirus), Sociaal Crisiplan ta keda traha pa e bienestar di nos muchanan, hoben y famianan den nos comunidad, muy en especial famianan cu por ta pasando den problemanan social.
Manera cu nos bida ta cambiando relaciona cu Coronavirus, e ta hopi importante pa nos tene na cuenta varios factor cu por afecta nos na un forma emocional, mental y fisico cu nos no ta desea of ta prepara pe.
Un pandemia di malesa infeccioso, manera Coronavirus ta causa y aumenta e nivel di stress, preocupacion y ansiedad pa un persona y su famia. Miedo y ansiedad tocante un enfermedad y tur su consecuencianan por trece preocupacionnan serio y causa emocionnan fuerte entre adulto y muchanan den un famia. E emocionnan aki por escala na problema den famia y por resulta den violencia domestico caminda e mucha tambe ta bira un victima.
No ta solamente e stress por haci bo daño pero tambe e miedo pa bo salud y di bo sernan keri. Otro factornan cu tambe por afecta bo estado di salud ta e inseguridad relaciona cu e cambionan abrupto den nos bida diario, inseguridad financiero, dificultad pa drumi of concentra, aumento den uzo di alcohol, tabaco of otro droganan y mas. Tur esakinan ta factornan cu ta acumula door di stress y preocupacion y cu por resulta den comportacionnan y decionnan indesea.
Durante e temporada di crisis aki nos mester presta mas atencion riba esnan rond di nos. Especialmente esnan vulnerabel cu ta personanan mas grandi den edad, esnan cu enfermedad cronico cu ta na riesgo mas halto pa bira malo, nos muchanan y hobennan, y personanan cu condicionnan mental. Nan ta e gruponan cu por ser afecta mas fuertemente na stress durante temponan di crisis.
Tur hende ta reaciona diferente na e situacion di stress y preocupacion. Con abo ta responde na un crisis por haci un diferencia importante pa bo mes y bo famia. Si bo persona ta sinti cu bo mester di sosten of ayudo psicologico durante e temporada dificil aki yama e Hotline 2810909 pa asina papia cu un profesional. Nan tey pa bo tur dia di 2’or merdia te cu 10’or anochi. Atende di un forma responsabel y positivo cu e stress y precupacionnan den e periodo di crisis aki, lo haci abo y bo famia mas fuerte.
Un mensahe di Sociaal Crisisplan.


text:
piscina
-
News
Piscina Olimpico cla cu nan protocol
Hopi liher Piscina Olimpico Roly Bisslik a keda cla cu nan protocol pa landamento Den un combersacion cu Marla Thiel-Dominquez…Read More »
-
News
COA hunto cu DVG y IBISA Aruba a bishita Aruba Aquatics Federation
Dialuna atardi, Comite Olimpico Arubano hunto cu Directie Volksgezondheid y IBISA a haci un bishita di cortesia y tambe di…Read More »
-
News
Marla Thiel a duna di conoce cu e protocol di Piscina
E facilidad a hinka e protocol den otro den algun dia Marla Thiel a duna di conoce cu e…Read More »


text:
Atmishon
Atmishon di un Parlamentario
Pa bira miembro di Parlamento, e kandidato mester tin residensia na Kòrsou, e mester tin Nashonalidat Ulandes, e mester a alkansá e edat di 18 aña i no mester tin un sentensia di wes ku ta prohibié di e derecho elektoral. Despues ku Konseho Supremo Elektoral establesé resultado di elekshon, miembronan eligí ta entregá nan kredensialnan na Parlamento.
Kredensialnan ta konsistí di entre otro:
- e notifikashon di Presidente di Konseho Supremo Elektoral dirigí na e kandidato ku el a keda eligí;
- e prueba ku Presidente di Konseho Supremo Elektoral a risibí for di e kandidato ku e ta akseptá su elekshon;
- un deklarashon firmá pa e kandidato ku e no a faya ku e rekisitonan den e Lei enkuanto finansiamentu di partidonan polítiko.


text:
Resúmen semanal di hospitalisashon publiká pa Gobièrnu di Kòrsou
PUNDA- Análisis semanal di datos lokal riba infekshon ku Covid-19 ta keda enfatisá efektividat di bakunashon pa loke ta protekshon kontra hospitalisashon i morto kousá pa Covid-19.
Segun último publikashon di Gobièrnu di Kòrsou, entre 22 di yüli te ku 5 di òktober 2021 un total di 189 persona a keda hospitalisá pa motibu di Covid-19.
Di e 189 personanan aki, 177 persona no tabata bakuná, 4 persona tabatin solamente 1 bakuna, 1 persona a haña Covid-19 den ménos ku dos siman despues di su di dos bakuna, 4 persona tabata kompletamente bakuná pero ku un sistema inmunológiko perhudiká i 3 persona tabata kompletamente bakuná.
Kalkulashon den porsentahe basá riba e sifranan menshoná ariba ta mustra ku 3.7% di e hospitalisashonnan for di 22 di yüli ta personanan bakuná, di kual 1.9% ta personanan ku tabatin protekshon total di tur dos bakuna. Esaki ta nifiká ku 98.4% di personanan hospitalisá no tabata protehá, di kual 93.7% no a risibí ningun bakuna.
Di e 7 personanan kompletamente bakuná ku a keda hospitalisá, 4 di e personanan aki su sistema inmunológiko ta perhudiká. Manera investigashon sientífiko a konstatá, personanan ku un sistema inmunológiko perhudiká no ta benefisiá kompletamente di e protekshon ku e bakuna kontra Covid-19 ta duna. Pa e motibu aki ekspertonan médiko ta di opinion ku e grupo vulnerabel aki lo benefisiá di un èkstra shòt di bakuna komo refuerso pa nan sistema inmunológiko.
E sifranan lokal pa loke ta efektividat di bakunashon kontra malesa severo, hospitalisashon i morto kousá pa Covid-19 ta similar na resultadonan internashonal.
Aktualmente Kòrsou ta konta alrededor di 98.280 persona bakuná di kual algu mas ku 89.000 persona a risibí ambos shòt di bakuna. Segun publikashon di RIVM, esaki ta resultá den un porsentahe di 60% di e poblashon lokal ku a risibí por lo ménos un shòt di bakuna i 55% kompletamente bakuná.


text:
KRALENDIJK – Fin di siman pasá tabatin torneo di Beach Tennis un bia mas aki na Boneiru, un deporte ku ta lantando formalmente i ta hopi gustá serka hóbennan deportista.
Un bia mas tabatin hopi interes mirando e kantidat di mucha ku a inskribí pa e torneo, di kua tabatin 18 pareha. E bia aki tabatin 3 kategoria ku e muchanan por a partisipá aden i por a bini ku su mes patner pa partisipá.
Kategoria beginners;
Sven Schepers i Koen Beuzekamp a titulá kampion.
Cristiano Nicolaas i Geraldine Alberto supkampion.
Kategoria intermedio;
Ismael Berry i Thimoty Richards a titulá kampion.
Arjen Dalm-Divine i Alina Bosma ta supkampion.
Kategoria Advanced;
Kayden Domacassé i Xaquenne Saragoza a titulá kampion.
Cas van Dommelen i Thijs van Dommelen supkampion.
E siguiente torneo lo tuma lugá den luna di novèmber 2020. Pabien na e ganadónan ku a kai den premiashon di e torneo i éksito pa e próksimo torneo.
Riba potrètnan e premiashon.


text:
Division Uno
Division Uno Pool A
Division Uno Pool B
Schedule Pool A
Schedule Pool B
Resultado Pool A
Resultado Pool B
Goleador Pool A
Goleador Pool B
Division Uno
- November 10, 2022 3:31 pm
Nos a haya hopi reacion over kiko alfinal ta bai pasa cu e weganan despues di e blackout cu a tuma lugar diasabra ultimo. Futbol Aruba como media di futbol educativo a buska mas information pa asina informa nos siguidornan. Regla segun RCW Reglament Competitie Wedstrijden Articulo 4.4 ta bisa lo Siguinte: 4) Een niet Read More…Categories: AVB Division Honor Division Uno
- Final Division Uno a marca historia – Atletico Santa Fe ta campeon pa prome biaha ganando Unistars 4-2 – un resumenMay 15, 2022 3:44 pm
E final di Division Uno 2021-2022 no a defrauda, mas bien e tabata un aire fresco di competicion sano cu fanaticonan excitante y positivo, e anochi di futbol aki tabata di berdad un di bon ambiente cu tremendo “vibe”. Dos ekipo cu nunca a yega di hisa e trofeo di campeon den e division aki, Read More…Categories: AVB Division Uno Futbol Aruba


text:
Author: admin
November 19, 2021
E ultimo 2 simannan tawata tin reunionnan di COP26 (Conference of the Parties) na Glasgow, Inglatera na unda representantenan di nacionnan a bini hunto pa reuni y purba acelera e proceso pa yega na acuerdonan nobo cu ta asina necesario pa accionan urgente relaciona cu cambio di clima. Directie Natuur en Milieu (DNM) a tuma [...]
Read more >
November 9, 2021
autornan: PhD Fee Smulders, Dr. Marjolijn Christianen y Tatiana Becker (Aruba), Msc .ing Ecologo Marino y Ingeniero Medio Ambiental Un yerba di lama exotico (Halophila stipulacea) ta rapidamente invadiendo Caribe, incluyendo lama rond di Aruba. E yerba exotico aki sa domina riba e yerbanan di lama nativo, pesei nan sa yame un yerba di lama [...]
Read more >
October 18, 2021
Directie Natuur en Milieu hunto cu Élever Strategy & Solutions a realisa e conferencia di prensa den Hofi shon shoco na parke Nacional Arikok tocante e evento COUNTDOWN cu lo tuma luga diasabra 30 october parti atardi den e bahada di solo despues di 5or dia atardi. Durante e evento aki lo tin 8 oradornan [...]
Read more >
October 6, 2021
Luna di october, luna di flor. Nos muchanan a siña e cantica aki na basisschool y durante misa rond di Aruba ta canta e cantica aki den luna di october. Dia 6 di october ta luna nobo. Un bon dia, segun nos adultonan mayor, pa planta of transplanta mata. Directie Natuur en Milieu (DNM) ta [...]
Read more >
September 16, 2021
Tur aña ariba 16 di september Nacionnan Uni (UN) y mundo henter ta observa dia mundial di ozon (World Ozone Day). Desde 1987 a propone cu riba e dia aki ta celebra y ta pone atencion riba e tema di capa solar y di preservacion di e capa di ozon. E fecha 16 di september [...]
Read more >
July 26, 2021
Riba 26 juli ta celebra Dia Internacional di matanan di mangel. Na Aruba nos conoce 4 sorto di mata di mangel y tur ta protegi pa e ley Landsbesluit bescherming inheemse Flora en Fauna (AB 2017 no.48). E mangelnan den cuestion ta: Zwart Mangel (Avecinnia germinans), Fofoti (Conocarpus erecto), Mangel Tam (Rizophora mangle), y Mangel [...]
Read more >
July 12, 2021
Luna di juli ta den full swing. Abo ta corda riba bo compromiso pa nenga plastic di un solo uzo? Bo a compromete na e reto riba e plataforma plasticfreejuly.org? Bo a cambia bo patronchi di consumo di plastic? Abo tambe ta yuda baha e cantidad di desperdicio cu ta keda aumenta riba e seronan [...]
Read more >
July 2, 2021
Bo sa di e ley di prohibicion di productonan dañino pa nos medio ambiente? Bo sa cu e ley aki ta prohibi plastic di un solo uzo? Lo ta bon pa un y tur busca pa haya sa mas di e ley aki cu ta reglamenta e prohibicion di importacion, compra di - of regala [...]
Read more >
June 18, 2021
17 di juni Nacionnan Uni (UN) a declara dia di observacion pa e conscientisacion pa combati secura y suelonan degrada. Locual na Ingles nan a yama Desertification and Drought Day. Directie Natuur en Milieu (DNM) ta colabora cu e parti di conscientisacion riba e tema aki cu ta di sumo importancia mirando cu nos ta [...]
Read more >
June 9, 2021
Dia 8 di juni ta e fecha riba cual nos ta observa Dia Mundial di Oceano. E tema pa e aña aki ta toca e tema di e bida di oceano y e servicionan cu esaki ta brinda na humanidad. Ariba e dia aki un biaha mas pa di 2 aña Nacionnan Uni a tene [...]
Read more >
June 4, 2021
Dia 5 di juni, cual fecha Nacionnan Uni y mundo henter ta observa, ta Dia Mundial di Medio Ambiente (World Environment Day). E celebracionnan aki ta mas tanto un yamada riba mundo henter pa crea conscientisacion ariba temanan urgente di medio ambiente. Nos planeta tin retonan di medio ambiente cu necesidad di restauracion pa asina [...]
Read more >
May 26, 2021
Aña pasa Directie Natuur en Milieu (DNM) a trece padilanti pa e ocasion di observacion di e dia internacional di biodiversidad e topiconan di enfoke manera con hende ta parti di naturalesa y no ta un componente separa. A haci e yamada pa nos refleha con ta anda cu naturalesa y kico por haci pa [...]
Read more >
May 20, 2021
Ora di papia di abeha, mayoria hende no sa cu nan ta un especie esencial cu ta responsabel pa sobrevivencia di varios ecosistema. E Abeha ta un polinisado mescos cu barbuletnan, parhananan y raton di anochi. Tur e especienan aki, algun protegi y otronan no protegi, ta constantemente bou menasa di actividadnan humano y p’esey [...]
Read more >
April 29, 2021
Recientemente studiantenan di Colegio Nigel Matthew, HAVO-Langtraject-2, na San Nicolas a presenta nan proyecto final pa e vak di Natuurkunde, ‘Con pa Traha un Cas Autarkico.’ Un cas autarkico ta un cas cu ta haci uzo di e elementonan di naturalesa y materialnan di naturalesa cu nos lo yama “milieu vriendelijk-/zelfvoorzienend huis”. Representantenan den nos [...]
Read more >
April 22, 2021
E prome Dia Internacional di Mama Tera tawata na 1970. No a stipula e fecha di 22 di april pa e keda na un dia celebra so, sino pa e bira un movemento pa e medio ambiente. Awe ta recorda cu 51 aña pasa a marca dia special aki pa inspira conscientisacion, proteccion y aprecio [...]
Read more >
April 15, 2021
De functie: De beleidsmedewerker is belast met de voorbereiding, ontwikkeling en evaluatie van beleid op het gebied van natuur en milieu. Daarnaast neemt de beleidsmedewerker deel aan multidisciplinaire overleggroepen, op aanwijzing van het hoofd beleid, gericht op het verder ontwikkelen van het natuur- en milieubeleid. Functievereisten: • Wo-opleiding in (voor de organisatie-eenheid en het werkveld) [...]
Read more >
March 15, 2021
Directie Natuur en Milieu (DNM) como miembro di United Nations Environment Program (UNEP) di e seccion Caribbean Environment Program lo participa den forma virtual riba dianan 15 te cu 19 di maart na e reunionnan relaciona cu e parti tecnico y cientifico di e ‘Land-Based Sources of Pollution,’ (LBS) y ‘Specially Protected Areas of Wildlife,’ [...]
Read more >
March 11, 2021
Despues cu aña pasa e pandemia di Covid-19 a toca Aruba tambe, nos a ripara con importante awa ta pa preveni plamamento di un virus. Uzando awa pa cuida nos mes y otronan di contagio. En conexion cu Dia Internacional di Awa, dia 22 di maart, Directie Natuur en Milieu (DNM) ta aporta puntrando e [...]
Read more >
March 10, 2021
Directie Natuur en Milieu (DNM) a participa virtualmente na e World Ocean Summit 2021, organisa pa ‘The Economist Group Initiative’. E cumbre a tuma luga di 1 pa 5 di maart 2021. E topico primordial tawata Acelerando Economia Sostenibel di nos oceano. E participantenan na e cumbre a consisti di e.o. sector priva, ngo, sector [...]
Read more >
March 4, 2021
Diaranson dia 3 di maart, 2021 a observa Dia Mundial di Bestia y Matanan Salvahe. Durante e di 68 asamblea general di Nacionnan Uni (UNGA), a proclama esaki riba 3 di maart 2013. E fecha aki ta e aniversario di firmamento di e convenio internacional cu ta regla traficacion internacional di especienan di flora y [...]
Read more >
Scroll To Top


text:
Sero Patrishi – Diadomingo marduga coriente a bay un area grandi di Sero Patrishi, Watty Vos Boulevard, Paradera y mas.
Esaki tawata debi na un accidente serio dilanti Chaly Rumshop situa na Sero Patrishi pa Paradera.
Na e sitio nos a papia cu un testigo cu tawata patras di e auto cu a by dal contra un palo di luz, rancando esaki pa despues e palo di luz cay ariba e auto causando un daño enorme. Pues segun testigo e Hyundai i10 a bay directamente contra e palo di luz.
Den e auto tawata tin dos persona cu a resulta herida, y mirando e situacion mester a pidi Materiaalwagen pa yuda saca e hendenan.
Elmar tambe a presenta, mirando e peliger di coriente halto cu lo por tin ariba e cabelnan.
Dos ambulance a presenta y despues di basta rato cu ambulancenan mes mester a keda leu para, por a yega mas cerca pa atende cu e heridonan y hibanan Hospitaal.
E caminda a permanece cera pa basta rato pa D.O.W por a basha tera ariba caminda, debi cu basta azeta a keda ariba caminda.


text:
Tres YdK ta marka historia den Weganan Olímpiko na Tokio.
Tokio - Pa promé biaha den historia Ulanda ta logra medaya di plata den karedanan estafèt maskulino durante Weganan Olímpiko. E tim formá pa tres YdK, Liemarvin Bonevacia, Terence Agard, Ramsey Angela i un ulandes Tony van Diepen ta esnan ku a logra e tremendo hazaña pa reino. E kompetensia a ranka sali den e promé ronda ku Bonevacia ainda patras den e kareda. Sinembargo Agard a logra ranka e tim oraño manda dilanti den e di dos ronda. Den e di tres ronda Van Diepen a mantené i konsolidá e posishon ulandes pa den e rekta final Angela logra pasa Botswana i kue e históriko medaya di plata pa Ulanda. Ku un tempu di 2.57,18 minüt, e tim ulandes ta pone un rèkòrt nashonal nobo riba 4X400 meter. E rèkòrt anterior tabata na 2.59,06.
Ku e logro akí Ulanda ta bai para awor na 33 medaya den Weganan Olímpiko na Tokio. Tabata e tim merikano ku a logra e medaya di oro riba 4X400 ku nèt ún sekònde i mei mas lihé ku e tim ulandes


text:
UUn práktika relatá na brua ta faithhealing. Kurioso Un kurandero ku ta usa medionantradishonal. Sa yama un kurandero tambe kuradó. Un sanadó ta un kurandero ku ta trata hende energétikamente. E persona ku ta práktika esaki yama kurandero. Nan ta konsultá e kurandero pa diferente malesa. Hopi biaha e kurandero tin un dimenshon religioso.
E kuradó ta un persona ku Dios a apuntá. Durante un konsulta ta hasi orashon pa e persona konserní. E kurandero ta usa yerba pa por kura hende. Ta konosementu ku a bini for di Afrika i tambe di Indjannan. Tin kurandero tabata duna masashi i komo frumu nan tabata yuda ku parto. Tin kurandero tambe ku ta hasi práktika ku tin konsekuensia negativo. Nan ta pidi malu pa otro hende. E kliente tin ku paga hopi plaka pa por laga e kuradó hasi esaki pe. Hopi biaha ta pa aktonan di vengansa.
Un yerbero ta un kurandero tradishonal ku ta usa yerba prinsipalmente pa kura hende. Un yerbero konosé mata ku ta trese kurashon pa un sierto malesa òf herida. Tin mata ku mester hunta riba kueru i otronan mester bebe por ehèmpel. Un kurandero di yerba sa kua mata mester herebé òf yùist bati hasi fini. Hopi biaha ta kombiná e tratamentu ku orashon i ritual. Pasobra e yerbero ke kura e pashènt tantu físikamente komo spiritualmente.
Un di nos yerbero nan konosí na Kòrsou ta:


text:
Konseho Insular
Konseho Insular (Hulandes: Eilandsraad) tabata e órgano gubernamental mas altu di un teritorio insular na Antias Hulandes durante e periodo 1951 pa 2010. Desde e disolushon di Antias Hulandes e ta e órgano representativo di pueblo riba e islanan BES. E miembronan di e Konseho Insular ta wòrdu skohe kada kuater aña. E órgano tin komo tarea pa kontrolá e Kolegio Ehekutivo di e teritorio insular ku ta konsisti di e Gezaghebber i e diputadonan.
Periodo[editá | editá fuente]
1951-1982[editá | editá fuente]
Banda di Aruba, Boneiru i Kòrsou e islanan Saba, Sint Eustatius i Sint Maarten huntu tabata forma e teritorio insular di Islariba ku un konseho insular, parti den tres sekshon ku kada uno sinku miembro.[1]
1983-1985[editá | editá fuente]
1986 te 10 di oktober 2010[editá | editá fuente]
Dia 1 di januari 1986 Aruba ta bandona e konstelashon di Antias Hulandes i a kontinua komo e di tres pais den Reino Hulandes, banda di Hulanda i Antias Hulandes. Desde e momento ey ta kambia nomber di e konseho insular di Aruba pa "Staten di Aruba".


text:
Marko Espinoza, di 24ora.com a combersa diabierna cu Sidney Kock, Secretario di Sociedad Hulandes Arubiano den antesala di e evento cu ta ofrece diasabra anochi pa marca e 25 aniversario di e organisacion. Ademas di varios orador, Kock a indica cu tras e anuncio di e presencia di Prinses Beatrix na e evento, e interes pa entrada a crece y a bende tur entrada disponibel.
E programa ta hopi varia y ta inclui par di orador hopi clave. Viola Heutger, rector di Universidad di Aruba; Gert Oostindie, un persona masha conoci den comunidad pa loke ta asunto di Reino y antropologo Francio Guadeloupe.
E secretario di e sociedad a splica ademas cu a scoge oradornan pensando pa no para keto so riba e desaroyo actual, pero cu tambe tin un enfoke riba loke nos por spera den futuro. Viola Heutger ta bay papia riba importancia di enseñansa. Guadeloupe ta bay mas riba e parti di kico cambio climatico ta bay trece pa nos. Oostindie ta keda enfoca riba e relacion den reino y kico por spera den futuro.
Kock: “Aniversario a haya acogida cu ta haya bishita di Prinses Beatrix pa convivi e echo. Esey ta crea unificacion cu su presencia y ta representa su amor pa Aruba y tambe relacion entre Hulanda y Aruba. Esey ta base cu semper nos a boga p’e pa 25 ana caba pa nos ta un brug entre Aruba y Hulanda y traha riba bienestar di e relacion entre Aruba y Hulanda. Mas comprension aki na Hulanda pa loke ta e desaroyo y posicion di Aruba y loke e ta nifica den Reino.” Kock a bisa cu esey semper tabata nan trabou y ta para keto riba esey, pero na mesun momento pensando tambe kico ta haci pa futuro.
Presente lo ta miembronan di e sociedad y par di hende pafo di e miembresia. Por ehempel lo t’ey e embahador di Surnam y e Nationale Ombudsman, entre otro. Lamentablemente Prome Minister Rutte a disculpa cu e no por atende mas y esey ta conta tambe pa e Secretario di Estado, Alexandra van Huffelen.
Asina mes e evento ta sold out pasobra tin e sociedad tin un presupuesto pa un cantidad determina di persona. Na momento cu a anuncia cu Reina Beatrix lo ta presente, e interes a crece hopi mas. Kock ta kere cu esey ta door cu: “Como reina e tabata hopi envolvi cu e isla, semper el a mustra hopi cariño pa Aruba.”


text:
ORANJESTAD,Aruba
Parlamentario Endy Croes a comenta cu riba e prome dia di trabou di aña 2020 esta 3 di januari el a manda un total di 18 pregunta nobo pa AZV. Segun Croes tin indicacionnan cu AZV su gastonan operacional ta sigui aumenta y si nos no logra haci algo hunto, AZV lo “crash” den futuro. Desde mei 2019 Fraccion di MEP a reuni cu staff di AZV y e tempo ey a wordo splica cu AZV a caba di contrata un compania Hulandes pa haci un “In Depth Forecast Study for long Developments” cual lo dura algun luna. En bista cu nos a drenta 2020 cual porcierto lo bira e aña cu hopi enfoke riba AZV, Parlamentario Endy Croes a manda un serie di pregunta pa Minister di Salud Danqui Oduber alrespecto AZV pa pone e bala cuminsa lora.
Ley di AZV mester wordo cambia
Fraccion di MEP ta di opinion cu e ley di AZV mester wordo cambia. Actualmente di acuerdo cu e ley existente – manera un persona di exterior haya un permiso na DIMAS – e por inscribi na Censo y manera e inscribi na Censo e tin derecho riba AZV. Parlamentario Croes a duna ehempel di mayoria pais rond mundo unda un studiante of empleado cu permiso mester cumpra nan propio seguro. Mi propio yiunan cu a studia of ta studiando na Merca y Hulanda mester cumpra nan seguro pa nan wordo acepta na scol.
Di acuerdo cu informacion ricibi tin rond di 18 mil persona cu permiso inscribi na AZV. No kier crea panico of trece informacion robes. Esnan cu ya ta inscribi lo keda inscribi. Pensamento si ta cu manera cambia e ley esnan nobo cu inscribe, despues cu e ley drenta na vigor, desde e fecha ey en adelante mester por demostra cu nan tin un seguro basico cual ta cubri nan gastonan medico y di hospital den nan poder prome cu nan por haya e permiso final.
Un otro ehempel. Actualmente un miyonario ta cumpra un cas na Aruba y ta haya un verblijfsvergunning. Cu e verblijfsvergunning aki e miyonarionan por ehempel cu tin un cas den Tierra Del Sol ta bay inscribi na Censo y nan tambe mesora ta haya 100% derecho riba AZV sin cu nan ta paga premie di AZV. Esaki tampoco di acuerdo cu Parlamentario Croes no por. Un miyonario mester por tin su seguro pa demostra cu e ta sigura prome cu e haya su verblijsfvergunning.
2020 mester ta aña di AZV
Gastonan operacional di AZV a surpasa 400 MIYON pa aña y ni cuanto keda subi e BAZV – unda pueblo lo mester bolbe paga – esaki no lo bay controla e situacion pa futuro. Den preguntanan pa AZV, Parlamentario Endy Croes a urgi Minister Danqui Oduber pa formalisa e comision ainda den luna di januari kendenan lo bay revisa e Ley di AZV pa cuminsa e ehercicionnan necesario pa trece cambionan den Ley sin cu mester afecta e calidad di cuido.
Tambe Endy Croes a haci un pregunta riba preocupacion cu CAFT a señala riba AZV den nan reaccion di 2 di september 2019 na Gobierno. Gobierno a reacciona bisando cu nan lo laga haci un doorlichting den AZV. Croes a haci pregunta si esaki a tuma lugar caba den 2019. Endy Croes ta termina bisando cu e tempo a yega y e aña aki ta e aña di AZV. Boluntad comun den combinacion cu curashi tin mester pa hunto nos haci e cambionan efectivo pa por tin un AZV sostenibel pa futuro. Nos ta keda en espera di contestanan cu a bay pa Minister di Salud pa asina por inicia e proceso aki.


text:
ORANJESTAD,Aruba
Comunicado pa Prensa
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Celsiusstraat, cu dialuna awo dia 13 di januari 2020 te cu diabierna 17 di januari 2020 for di 8’or di mainta te 4’or di atardi, lo cera e caminda dilanti Celsiusstraat #9 pa motibo cu departamento di Riolering lo haci reparacion riba e brug.
Desviacion ta via Edisonstraat.
En conexion cu e trabounan menciona Departamento di Obra Publico ta haci un peticion na tur automobilista pa no haci uzo di e caminda menciona y ta pidi pa tene cuenta cu e inconveniencia cu lo por surgi pa cual nos ta pidi nos disculpa.


text:
Promé Minister Eugene Rhuggenaath, Minister Suzy Camelia-Römer i Minister Kenneth Gijsbertha huntu ku Minister plenipotensiario di Kòrsou, sr. Anthony Begina.
Promé Minister Eugene Rhuggenaath, Minister Suzy Camelia-Römer i Minister Kenneth Gijsbertha huntu ku Minister plenipotensiario di Kòrsou, sr. Anthony Begina i kolaboradó di Asuntunan Hurídiko, sr. Henco Cecilia, a reuní awe tardi mitar di 3 (orario di Hulanda) ku Visepresidente i miembro di Konseho di estado di Reino, sr. Thom de Graaf i sr. Paul Comenencia huntu ku nan konsehero, sr. Ron van de Veer.
E delegashon bou di guia di Promé Minister a papia tokante e situashon eksistente relashoná ku un posibel instrukshon i punto di bista di Gobièrnu di Kòrsou pa ku esaki.


text:
Diadomingo, 20 di november, ta Dia Internacional di Tratado di Derecho di Mucha. Den cuadro di esaki, Arco Iris Kleuterschool a celebra esaki diabierna hunto cu su alumnonan.
Tabata un dia caminda cu e docentenan di e scol a tene diferente actividad , basa riba e tema awa. Pa esaki, nan tabata tin dos slip, unda cu e muchanan por a slip bin abou y tambe un pool grandi cu e juffrouwnan a drenta aden. Tabata tin wega di pasa awa cu beker, wega di spons y un wega pittezaken, cual tur ta relaciona cu awa, juffrouw Nayree Hart, cabesante di Arco Iris Kleuterschool a indica.Juffrouw Nayree Hart, a bisa pa e muchanan gosa mas cu nan tur. Tur mucha tin derecho pa hunga, pa tin un famia, pa bin scol, pa tin cuminda, pa balora.
Apart di e actividad aki, Scol Preparatorio Arco Iris, e juffrouwnan a tene un actividad di Dia di Bestia, cu nan tabata oportunidad di sali cu e muchanan. Sinterklaas nan lo celebra proximamente pero tambe Pasco.
Otro aña e celebracion di Carnaval ta bek, pa cual esaki tambe lo bira un actividad p’e muchanan. Y no por laga afo, Dia di Betico, cu ta 25 di januari y tambe Aruba su Dia di Himno y Bandera, 18 di maart.


text:
Diferente establesimentu será pa inkumplimentu ku medidanan di Covid-19.
KOMUNIKADO DI PRENSA 325 / 2020
24 ougùstùs 2020
Diferente establesimentu será pa inkumplimentu ku medidanan di Covid-19.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den fin di siman ku ta tras di lomba, Polis su departamento di leinan partikular (U.B.W.)
huntu ku unidatnan di Mantenshon di Òrdu Públiko i M.E.O. a sera diferente
establesimentunan ku no tabata kumpli ku entre otro reglanan di higiena i distansia físiko.
Ta trata di 16 lokalidat, bou di kua prinsipalmente snèknan i sitionan di dibertishon, na unda
a tuma nota di aglomerashon grandi di persona.
Tambe polis a kita gruponan grandi di personanan for di kaya riba Don Martina Bulevar i
F.D. Rooseveltweg na altura di pòmp di gasolin na Sta. Maria.
No opstante e petishon ku ta wòrdu hasi pa no aglomerá i asina evitá rísiko di keda infektá,
tòg ainda tin vários sitio kaminda propietarionan, kliente i/o bishitantenan no ta tene nan
mes na e medidanan aki.
Den próksimo dianan polis i su otro partnernan gradualmente lo bai intensivá e kontrolnan
aki i lo no tolerá pa sera e negoshinan ku no ta kumpli ku e medidanan aki, ku ta na nos tur
su bienestar.


text:
KRALENDIJK – Kapitan di haf na Boneiru Sr. Gunther Flanegin a papia ku Radio Live 99.9 FM, den un entrevista durante e programa radial ‘Brunch 99’. Flanegin a duna un bista di e situashon aktual kon tur kos ta kanando pa loke ta trata aktividat den bahia di Kralendijk. A sera e parti di waf ya pa algun siman, e mes un dia ku a sera aeropuerto di Boneiru. Pues hende no por yega e isla pa medio di laman i solamente karga por drenta Boneiru. Karga si por drenta, sinembargo mester tene nan mes na e reglanan èkstra awor relashoná ku e krísis di vírùs di ‘corona’.
Duane i Kmar ta atendé ku boto ku no ta sigui òrdu momentu ku nan ta na Boneiru. E yate grandi mara na waf Chicu Mercelina tabata tei promé ku a sera e área teritorial marítimo. E yate no por a bai debí ku nan no tin un kaminda pa bai. Boneiru tin kontakto ku diferente isla den área di Karibe. Pues si un barku ta deseá di sali pa bai un otro isla den Karibe, tin bon komunikashon i no ta pèrmití pa bai otro kaminda, i den kaso di otro isla nabegá bin Boneiru.
Tin algun boto ku a yega despues ku a sera e wafnan, debí ku nan tabata riba laman i a tuma desishon pa bin Boneiru, relashoná ku e situashon di e vírùs ku a presentá. E hendenan mester keda 14 dia riba e boto i despues nan por baha for di e boto, si tur e kontròl ku nan a pasa ta duna un bista ku nan no tin niun síntoma straño. Loke a sosodé tokante e situashon ku e señora ku a bandoná su yate ta difísil pa kontrolá tur boto. Ta bai na e botonan, sinembargo no por ta presente tur kaminda. E boto ku e señora tabata riba dje, ta na Boneiru for di 5 di aprel i nan a kaba di pasa e temporada ku nan tabata den karentena. Esnan konserní a atendé korekto ku e persona i tur kos a kana bon. Awanan teritorial ta sera te fin di aprel, dependé kon e situashon na Boneiru keda.
Ku tur probabilidat ta bai alargá pa e wafnan keda sera pa barku òf boto ku ta trese hende Boneiru. Ta posibel pa hende bai piska òf hasi un paseo ku boto solamente mester tene kuenta ku e regla i no bai laman ganchu, esta sali for di e teritorio di Boneiru,”Flanegin a bisa. El a finalisá bisando pa momentu ku un persona tuma nota ku algu straño ta pasando riba laman, pa avisá polis, duana, Kmar òf havenmeester na number di telefon 7178151.


text:
EDITORIAL SKIRBI PA: FITTIPALDI PIETERSZ
KRALENDIJK – Ramonsito Teresita Booi meresé un rekonosementu awor, pa loke el a hasi pa Boneiru. E hòmber a sufri sin motibu, miéntras e tabatin rason di tabata funshoná korekto, i a hasi kos grandi pa Boneiru. Esei ta e realidat. Aparte di Ramonsitio, Burney El Hage ta e otro persona ku tambe i huntu ku nan famia a sufri inosentemente hasiendo bon pa Boneiru. Tur investigashon a mustra kla ku ni sikiera un akusashon tabata bèrdat. Mi no ta bai den detaye pasobra esei ya ta kapítulo di pasado. Mi no ta tuma parti pa niun hende, tampoko partido polítiko. Simplemente mi ta trese e bèrdat di loke a sosodé i ku no por a kastigá Ramonsito, i awor mester a pidié despensa. Sigur ta mas ku na su lugá pa pidié despensa, sinembargo loke el a pasa den, no por drecha mas. Meskos den kaso di El Hage.
Diferente bia mi a skirbi di Ramonsito, entre otro den korant, tokante e problema nan, sin menshoná mi nòmber. Mi a hasié pasobra mi tabata sinti ku e tabata inosente sierto momentu, awor esei a bira realidat.
ALGU DI BETICO CROES (QEPD) DI ARUBA
Hopi orguyo tin ku Betico Croes, kende a bai nos dilanti hopi aña pasa, kende a lucha pa Aruba haña status aparte. Esaki ta mas ku na su lugá, pasobra el a lucha pa Aruba i a logra loke hopi tabata deseá. Hopi aña tur hende a gosa di loke a sosodé. Último tempu por tende gritunan aki aya: ta mihó nos laga status aparte i bai den Hulanda, algu manera Boneiru. Mi pregunta ta? Betico ta bai pèrdè su atenshon pa loke el a lucha pa Aruba i e pueblo di e tempu aya? E desishon ta tumá i kualke situashon ku presentá mester kontinuá ku lucha. Kada desishon tin su konsekuensia bon i ménos bon.
KONTINUASHON RAMONSITO BOOI
Meskos ta e motibu pa grita danki na Ramonsito Booi. E hòmber a hasi hopi, i kisas por a logra mas pa Boneiru si no a strob’é. Hende a purba kibr’é, loke ta nifiká kibra nos tur. Kos por tabata mihó awe pa nos, si no a saka pia pa Ramonsito. Loke Ramonsito a hasi meresé un selebrashon, kende a pèrkurá pa nos bira parti di Hulanda i nos a vota pe. Nos no mester lubidá kon tabata keha pasobra Kòrsou no ta manda sufisiente sèn pa nos desaroyo. Ramonsito a hasi su trabou komo diputado e tempu aya pa hinka nos den Hulanda i huntu ku pueblo su voto, nos a logra. Awe e islanan ruman esta, Kòrsou i Aruba ta murmurá pa yudansa di Hulanda i ta notabel, no awor debí na ‘coronavirus’, sino ya for di algun aña anterior, nan situashon ekonómiko, spesialmente di Kòrsou tabata den dekadensia. Miéntras tantu esun di Boneiru tabata subiendo ku spit haltu. No ta ami ta bisa, sinembargo ken ku bo topa ta ekspresá mes kos, i si skucha notisia, ta problema tras di problema na hermana isla Kòrsou tur dia. Nos no ta pro e loke ta sosodé na Kòrsou. Hopi di nos kisas mayoria tin un òf mas famia aya. Di kurason nos ke pa bai bon ku nan. E no ta den nos man. Pueblo huntu ku gobernantenan di Kòrsou a skohe pe.
Pa bai bèk na Ramonsito, loke el a lucha pe nos a logr’é i ta kosecha éksito kuné. Malasuèltu a toka mundu ku e asuntu di vírùs, sinembargo e situashon a laga islanan di Karibe hulandes mira ku mihó nos tabata huntu i den Hulanda pa un mihó bibá pa nos tur. Duna e hòmber un rekonosementu. El a sufri pa nos a haña un mihó bibá. E realidat!
E artíkulo ta skirbi pa ami Fittipaldi Pietersz, komo suidadano, algun dia despues ku Ramonsito i Burney a sinta na mesa ku fiskal mayó pa tuma nan despensa ku a kastigá nan inosentemente.


text:
Presidente di Venezuela, Guzmán Blanco, na 1877 a informá Parlamento di su pais ku su pasenshi a kaba ku Kòrsou i ku no a keda nada otro pa kumpra nos isla. E a bisa di ta dispuesto pa paga “muchu mas plaka ku Kòrsou tabata bal.” No esei so, e kier a hasi Kòrsou kapital di Venezuela i a predisí ku siendo Venezolano, Kòrsou lo bira e suidat di mas grandi, riku i limpi di Karibe.
Blanco tabatin problema ku su enemigunan polítiko tabata haña refugio aki i por a kumpra arma. Loke mas a irit’é ta ku Kòrsou no kier a ekstraditá algun di su oponentenan. Kòrsou a para ariba ku no tabatin prueba si e hendenan aki a hasi algu robes. Mester remarká ku dia Blanco tabata den oposihon i kier a bin na poder, e ora ei si Kòrsou tabata un bon amigu ku tabata bende su hendenan arma i duna nan refugio.
Promé ku Blanco lansa su idea pa kumpra Kòrsou, Venezuela ya a kibra relashonnan diplomátiko ku Hulanda (konsekuentemente nos tambe) i tabata trata na tur manera pa boikotiá Kòrsou ekonómikamente. E kompra di nos isla den wowo di Blanco tabata pa evitá ku kontra-revolushonarionan ta usa Kòrsou pa destabilisá su pais. Na 1877 mes Blanco a keda bahá, i relashonnan a keda reestablesé. Na 1879 Blanco ta bolbe bin na poder i ta keda insistí pa kumpra Kòrsou.
Ni Kòrsou ni Hulanda a tuma Blanco i su plan na serio. E konosido Yu di Tera, Abraham Chumaceiro, tabata un di e pokonan ku a mete i a skibi un dokumento titulá “Is Curaçao te koop?”
Den un entrevista publiká den Amigoe di Curaçao di 4 yüni 1982, Konsul General na Kòrsou, José-Angel Oropeza Ciliberto, a deklará ku nos no mester mira e “oferta” e tempu ei komo un menasa. E a bisa ku tabata mashá normal pa paisnan kolonial kumpra teritorio. Komo ehèmpel e a bisa ku Inglatera a kumpra Trinidad i Tobago, lokual nos sa ku ta un mentira flagrante. E korant briyantemente a titulá e entrevista komo “[El] Hermano bedoelt het weer goed” referiendo na e lema “Somos hermanos” ku te awe sierto hende ta kere siegamente.
Willemstad, Kòrsou


text:
Añanan anterior mi a sinta ku un hende interesá pa subi lista promé biaha. E a start bisa ku e ta bon pa 500 voto. Mi promé pregunta tabata:”Ki tipo di antepasado bo ke ta pa generashonnan ku lo tei dia abo tin tempu kaba ku bo a pasa pa un mihó bida”?
Awe fásilmente ta maldishoná nos antepasadonan pa nan desishonnan robes i inhumano manera sklabitut, kolonialismo, genosidionan religioso, rasismo institushonalisá, diskriminashon kontra hende muhé i un grupo grandi di minoria. Nos ku awe ta indigná riba e antepasadonan, no ta tei pa laga nos bos resoná. Tampoko nos por hiba nan dilanti, pasombra nan no ta na bida mas.
Echo ta ku meskos ku e antepasadonan ariba menshoná, nos tambe tin awe den nos man desishonnan ku lo influensiá bida di miles di mión di hende ku ainda mester nase i ku awe no tin bos, derechi ni representashon.
Ki tipo di legado nos ke laga? Ki desishon nos ta tuma awe pa ku kambio di klima, dependensia riba kombustibel fósil, diskriminashon di LGBTQ, un poblashon kada biaha mas chikí i mas bieu, “inteelt”, inklushon, desigualdat, djis pa menshoná algun?
Jonas Salk, inventor di e vakuna kontra polio (1953), kousante di miónes di morto i parálisis, a bisa ku e no a pidi patènt pa su vakuna loke lo a hasié riku. E a preferá duna su invento na futuro generashonnan. Awe, polio ta praktikamente eradiká.
Jonas Salk a preferá bienestar pa tur, inkluso esnan ku ainda mester bin, riba ganashi riba korto plaso. Ta fásil primintí shelu i tera na esnan ku tei pasombra nan por vota pa bo. Bo legado sinembargo ta dependé kiko bo a hasi p’esnan ku no a nase ainda, ku ainda no tin ni bos ni derechi di voto. Nos mester di kandidatonan ku un panorama fihá riba futuro, ku ta komprondé ku nos no por sigi komprometé futuro di esnan ku despues lo habitá nos isla i nos mundu.
Willemstad, Kòrsou


text:
E musico Willie Colón, conoci tambe como ‘El rey de la salsa’, a ser interna den un hospital na Virginia na Merca, despues di a sufri un accidente di trafico ora e tabata biahando den un autocaravana cu su casa, Julia, segun un comunicado di su hefe di comunicacion, Neil MacCarty. Willie Colón ta den un ‘estado grave, pero estable’, segun e comunicado, cu ta detaya cu e siniestro, califica como ‘potencialmente mortal’ a pasa dia 20 di april ora e tabata biahando den e region Outer Banks, na North Carolina. E matrimonio mester a wordo saca di e vehiculo pa e ekiponan di asistencia debi na e estado cu e vehiculo a keda despues di e accidente, y e artista a ser traslada pa e hospital di Sentara Norfolk.
Su portavoz a indica cu Colón a sufri ‘traumatismo craneoencefálico’ cu hersenschudding, cortanan na su cabes pa cual el a haya 16 punto y fractura den su cervical C1, na e base di su schedel. Ademas segun e informacion cu manera esaki ta posibel, e lo ser traslada pa su ekipo medico pa e hospital Presbyterian na New York. E casa di e artista, Julia Colón, a sufri di corta- y slanan na su curpa, unda despues di a ricibi tratamento na hospital di Outer Banks, ya e por a bay cas. Mientras cu e comunicado no ta duna e detayenan tocante e causa di e accidente, nan a sigura cu no tin niun otro vehiculo involucra den e siniestro.


text:
Tabata alrededor di 7:00pm cu a sosode un accidente na Primavera, pero un di e autonan a opta pa sigui core bay! Mesora a start un persecucion, mientras cu e victima a yama Polis pa informa di e auto cu a dal’e y sigui core bay. Polis a logra para e auto na altura di Tempo, den De La Sallestraat. E chauffeur a resulta di ta burachi y pa colmo, a haya droga den su auto!
Polis no a bacila y a detene e chauffeur y laga hib’e Warda di Polis pa por conduci un investigacion y pa interog’e. Ey lo present’e dilanti un Sub Fiscal cu lo mester dicidi riba su encarcelacion of si ta lag’e liber pendiente un caso penal den su contra.


text:
Oranjestad- Departamento di Cultura Aruba lo tin dos dia di training. Esaki relaciona cu e training di Educa cu Cultura duna na su personal. Un training cu informacionnan importante relaciona cu cultura, Concepto Basico, su forma integral di traha, Maneho Intergral, Cultura segun Unesco, y Cultura den e Desaroyo Sostenibel.
Pa tal motibo ta participa cu riba dia 9 y 10 di december 2021, DCA su oficina lo ta cera pa publico durante mita dia di 9:00 – 12:00 pm pa motibo cu su personal lo ta siguiendo un training di Educa cu Cultura. Despues di merdia servicio lo ta normalmente te cu 04:30 pm.
DCA ta pidi su disculpa pa e inconvenencia aki y ta spera comprension di comunidad den esaki.
Deseando tur hende un feliz temporada di fin di aña.


text:
Departamento di Aduana ta informa cu a tuma nota di e informacion cu ta circulando riba medionan social como tambe den diferente medio di comunicacion. Departamento di Aduana ta lamenta cu e informacion aki a sali for di un fuente no oficial y cu esaki a crea un panico y preocupacion den nos comunidad.
Durante un control di aduana riba un pasahero procedente di Newark a bin constata un paki di mangel cu caracteristica di “gummies” den forma di “bichi colorido”. Riba e envoltura di e paki por a tuma nota di e indicacion THC y por a wak e nomber “Unforgedibles”. E envoltura di e paki ta indica un cantidad di 250 gram.
Departamento di Aduana ta enfatisa cu droga y productonan cu ta contene THC ta wordo intercepta regularmente y no tur ora esaki ta sali den medionan di comunicacion of social media. E THC ta bin hopi biaha den diferente forma y productonan manera entre otro azeta, crema, likido, mangel y zalf.
Mirando cu esaki a bin di Merca nos di Departamento di Aduana lo focus mas riba e vuelonan for di Merca cu ta origina for di estadonan caminda e productonan cu ta contene THC ta legal. Juist door di cu Aduana ta traha di un forma alerto, nos ta cai riba e tipo di productonan cu ta prohibi pa drenta Aruba. Banda di esaki Departamento di Aduana lo bai tene conversacionnan cu ATA, AAA y APA pa asina informa aerolineanan, cruseronan cu e productonan aki no por drenta Aruba.


text:
Camara di Comercio y Industria (KvK) a tuma nota cu Banco Central (CBA) a anuncia cu desde 1 di juni 2021 lo suavisa gradualmente e restriccionnan di divisa cu CBA a implementa na maart 2020 debi na e pandemia di COVID 19.
KvK ta aplaudi e decision aki ya cu e restriccionnan a trece un peso adicional riba comercio, dificultando inversion y otro transaccionan financiero pa exterior tanto pa nos companianan local como tambe nos cuidadanonan.
Recientemente KvK a informa CBA por escrito di ta compronde cu tabata necesario pa tuma medida den e periodo concerni en bista cu e ingreso di divisa procedente di turismo, cu tabata aproximadamente 75% di e total, a disminui enormemente y e duracion y impacto di e pandemia no tabata conoci.
Na e momento ey naturalmente proteccion di nos stabilidad monetario y financiero tabata na prome luga. Sinembargo, e intencion semper tabata pa e restriccionnan ta temporario. En bista cu e suma di e provision di divisa a aumenta durante e di 4 kwartaal di 2020 y a hasta surpasa esun na 2018 y 2019, KvK a expresa na CBA su opinion cu e restriccionnan lo por wordo suspendi.
CBA tambe a anuncia cu e suavisacion awo ta posibel basa riba e recuperacion continuo di nos economia, e perspectivanan positivo di turismo y cu e indicacion monetario y tecnico di cambio di divisa a aumenta na un nivel aceptabel.
KvK ta confia cu poco poco nos economia lo sigui recupera y cu introduccion di reformanan fiscal y laboral lo crea mas oportunidad pa por haci negoshi den e “normal nobo”.


text:
Gobierno di Niger a informa cu hende hombernan cu arma riba brommer ta ataca un grupo di civil cu tabata na un dia di mercado na un skina di Niger, e atake a laga 58 persona morto y a kima rond di e luga.
No tin un reclamo inmediaro di responsabilidad pa masacre, aunke ta conoci cu extremista cu ta pertenece na estado islamico den grupo di Gran Sahara ta activo na e region di Tillaberi.
Victimanan tabata bayendo cas na Banibangou, cerca di e conflicto di frontera di Niger cu Mali. E presunto extremista tambe a destrui granero cercano cu ta contene almacen valioso di cuminda.
Vocero di gobierno, Abdourahmane Zakaria a declara via television estatal di Niger, pa tres dia di duelo nacional pa victima.
Yihadista no solamente ta activo na region di Tillaberi, sino cu ta antiterorista ofensivo contra extremista a yuda pa duna luga na militar etnico. Manera resultado, e tension entre comunidad a keda exacerba, particulamente na e frontera entre Mali y Niger.
E atake a haci un eco di un masacre cu a laga 100 persona morto na dos aldea tambe na e region di Tillaberi cu no a keda reclama pa ningun grupo di extremista of militar.


text: Arnaldo Maduro un hoben cu no ta desconoci den nos comunidad, tambe a presencia e Masterclass “Your Path To Wealth” di Suzette Dumfries, Segun Maduro banda di conoce suzette personalmente unda cu a lanta hunto den bario di Rancho, ta haya hopi interesante pa sa mas di strategianan moderno pa crea placa y laga placa traha pa su mes. Maduro ta kere cu ta hopi importante tipo di Masterclass nan asina den un nivel cu tur hende por compronde. Pero tambe alabes ta kere cu ta importante pa pone e tipo di desaroyonan asina aki como module na cada scol.


text:
Poko despues di konkista di Kòrsou (1499), monarkia Spañó a yama nos isla inútil. Nevermind ku e monarkia tabata pestá ku malesa mental i ‘incest’.
Na 1816 (te 1937) Aruba, Boneiru, Saba, Statia i St. Maarten por a voto pa un tipo di gobernashon lokal, Raad van Policie. Kòrsou no a haña e mesun derechi pasombra “gobernashon di tur e seis islanan tabata na Kòrsou i presensia di dos gobernashon ta kompliká p’e Yu di Kòrsou“
Di 1828-1833 Kòrsou a bira un munisipio, pero nos no por a elegí nos konsehalnan. E yu di tera lo no por komprondé e sistema munisipal, según Hulanda.
Na 1865 Sürnam a haña derechi pa parsialmente vota pa nan parlamento. Nos mester warda te 1937 pa derechi igual. E motibu: “ze zijn niet volwassen genoeg” segun minister di Kolonia.
Después ku na 1869 yu di tera Généreux de Lima a sklama pa eliminá diskriminashon kontra Kòrsou, J.J. Hamelberg a bisa ku si hende pretu i muhé vota lo bin adorashon di dios falsu, sèks entre hende i bestia i kanibalismo. Hamelberg tin un kaya den Otrobanda i de Lima ta sin rekuerdo.
Frater Radulphus ta komponé Den Toer Nación na 1898 ku a bira nos himno nashonal. Ta resaltá e siguiente frasenan.
Den toer nacion nos patria/Ta poco conocir/Den di lamar inmenso/E ta pará scondir. Ma toch nos ta stiméle. Pobreza ta nos suerte. Ma doesji ta nos bida,/Trankilo i sosegá,/Gozando di fabornan/di un pueblo respetá (esta Hulanda: Rosaria). Dios spaar nos pober pueblo.
E simiñanan di duda i humiliashon no ta un kos di pasado. “Nos no por nada”, “hende pretu no por ku poder”, “derechi igual di hende di mesun sekso ta kondusí na matrimonio entre hende i bestia”, “no tin kos pa èksportá”. Asta tin un partido aki ku komo solushon ke entregá nos na Oropa (UPG) pa haña tur benefisio (sin menshoná e debernan pisá mará na UPG).
Te ki dia ta keda bisti nos poblashon e kadena di outo-duda, humiliashon? Ki dia ta splika ku sin trabou duru, sakrifisio, konfiansa i orguyo propio nos no ta yega. Ki dia ta stòp di bai tras fantasianan manera 1,000 baka, petroli, oumento di mas ku 100% di ònderstant?
Nos ta karga mayoria responsabilidat di e situashon aki: ku nos voto, apatia, mentalidat di mendigo. Kambio mester, pero esaki no ta bin solamente via Staten i lei. Ta nos so por kambia nos.
Willemstad, Kòrsou


text:
A raiz di informacionnan cu a surgi tocante di inconsistencianan den aplicacion di maneho di entiero den casonan di COVID-19, Crisis Team di Gobierno a reuni recientemente cu e agencianan funeraria di Aruba; Aurora Funeral Home, Ad Patres y Olive Tree. Meta di e reunion tabata pa haya aclaracion di locual a pasa durante di e ultimo entieronan aki na Aruba y alavez trece aclaracion riba maneho cu agencianan funeral tin cu hiba pa loke ta entieronan durante e periodo di crisis aki cu nos ta bibando.
Durante di e reunion Crisis Team a logra haya claridad riba inconsistencianan cu a ser hiba den e maneho specialmente e agencia funeral Olive Tree, di cual su representante autorisa a admiti di a viola na dos ocacion (2 entiero) algun di e reglanan vigente y cu ta publica riba website di DVG. E demas agencianan a informa cu nan si a sigui cumpli cu e reglanan. E reglanan vigente tabata publica riba website www.arubacovid19.org desde september aña pasa. E reglanan aki ta pa proteha e famia di e difunto y tambe esnan cu ta acudi na entiero di un persona cu fayece di Covid-19. Despues di e reunion e reglanan a wordo ratifica pa Crisisteam y representantenan di e funerarianan, pues awor tur agenncia funeraria sa y ta aplicando e reglanan establesi.
CrisisTeam kier enfatisa cu no a duna trato preferencial den ningun caso, tampoco den caso di entiero di sra. Croes-Rasmijn, y e famia no a pidi CrisisTeam un trato preferencial tampoco. CrisisTeam ta aclarea tambe cu den caso di e entiero menciona, e caha no tabata habri den misa, y cu e instruccion di CrisisTeam no mester tabata pa “sera e caha” den Misa, sino pa “tene e caha sera” den Misa.
CrisisTeam ta sigi reglanan y protocolnan publica y ta conta cu especialmente funerarianan tambe ta atene nan mes na reglanan. Den e pandemia aki CrisisTeam ta hopi cauteloso pa evita crea situacion di riesgo di contagio, den interes general di Aruba, specialmente cu tin dos viariante mas den nos comunidad.
Den e caso especifico di entiero di sra. Croes-Rasmijn, cu a hala hopi atencion den media, ta e agencia funeraria en cuestion ta e mayor responsabel, y a admiti su responsabilidad tambe. Cu e agencia funeraria a desvia di reglanan vigente, ta algo cu CrisisTeam ta tuma hopi na serio, y lo atende esaki cu e agencia funeraria. CrisisTeam ta considera entiero di cada persona, un momento hopi importante y alaves dificil pa e famia. Pesey CrisisTeam ta di opinion cu tanto e fayesido como e famia mester wordo trata cu dignidad y claridad. Pesey CrisisTeam ta lamenta con cosnan a sosode y lo sigi haci e maximo esfuerso pa esakinan no ripiti. Ohala cu pronto nos vence e pandemia y cu no lo tin mas casonan di fayecimento relaciona cu Covid-19. Pesey mes, e vacunacion di nos pueblo ta asina importante.


text:
Disclaimer
Curaçao Cares ta aspirá pa mantené e wèpsait aki ku mas tantu kuido posibel. Un gran parti di e informashon den e wèpsait aki a ser presentá dor di varios organisashonnan i proveédor di aktividat di sostén. Curaçao Cares i Oranje Fonds no ta responsabel pa e eksaktitut di e informashon ni e kalidat di e servisionan. E organisashon CURA DOET no ta responsabel di niun forma òf grado, deribado di e uso di òf e konfiansa den e informashon ku ta ser proporshoná den e wèpsait aki.
E kontenido, e diseño i e fotografía den e wèpsait aki ta basá den e derechonan di propiedat intelektual di Oranje Fonds i derden. Pa e motibu aki, no ta permití di kopia, divulgá i /òf realizá kambio na (parti di) e wèpsait aki sin konsentimentu di antemano por eskrito di Oranje Fonds digitalmente òf di otro manera.


text:
Sineastanan lo tuma Boneiru over i tranformé den un lokura di trahamentu di pelikula den solamente 48 ora!
Timnan di sineastanan tin solamente un wikènt - e wikènt aki - pa skibi, filma i editá un pelikulá kòrtiku! Tur pelikulanan kompletá i entregá lo keda presentá riba skrin grandi na nos premiere screenings.
Aki bou tin algun notanan importante pa e sineastanan di 48HFP:
Online Submission on Cinema48.com. Make sure your team leader is registered.
Anunsiá na Kickoff
Ata aki algun di e timnan ku lo bai traha un pelikulá kòrtiku den solamente 48 ora aki na Boneiru.


text:
Derecho di Inspekshon/akseso
Pregunta tokante inspekshon/akseso di dato
En prinsipio, un siudadano tin derecho di haña mira tur su datonan personal.
General
Plaso pa e organisashon reakshoná: denter di kuater siman, via karta òf e-mail.
Eksepshon: ocho siman si e petishon ta kompliká i/òf si a dirigí mas ku un petishon na e mesun organisashon. Si e organisashon tin mester di mas ku kuater siman pa kontestá, e tin deber di informá bo, denter di e kuater simannan, ku e ta bai tarda mas i dikon.
Verifikashon di identidat
Ora un organisashon risibí un petishon di akseso/inspekshon, mester verifiká identidat di e persona ku ta hasi e petishon promé. Den mayoria di kaso, e organisashon no tin mag di pidi un kopia di e persona su dokumento di identifikashon, a ménos ku e indiká ku esei ta indispensabel pa por hasi e verifikashon. E organisashon mester por garantisá un manera sigur di manda e dokumento menshona.
Ki tipo di informashon por pidi via un petishon di inspekshon/ akseso?
Via e petishon mester por kontrolá si datonan ta korekto i/ òf si e organisashon a prosesá e datonan korektamente. Mester por haña sa tambe ku ken e organisashon ta kompartí e datonan i ku ki propósito.
Ki informashon un persona ku hasi un petishon asina mester risibí?
- Kopia di su datonan personal òf
- Un lista kompleto
- Informashon adishonal, manera:
- Pa ki propósito ta usa e datonan.
- E tipo di dato ku ta usa.
- Ku ken ta kompartí e datonan.
- Si a transferí dato personal pafó di Boneiru, Sint Eustatius i Saba, i pa ken.
- Pa kuantu tempu ta keda warda e datonan personal.
- Ki derecho e tin relashoná ku su privasidat.
- Kon e organisashon ta optené e datonan personal.
- Si e organisashon ta tuma desishon na un manera outomatisá tokante persona, entre otro, ‘profiling’.
Kiko ta pasa si e datonan no ta korekto?
Si kualke dato di e persona ku a hasi e petishon ta inkorekto, òf si e organisashon ta usando nan na un manera ku no ta konforme lei, e persona por pidi pa koregí òf kita nan.
Un organisashon tin mag di nenga di honra un petishon di inspekshon/akseso?
- Esei por sosodé, pero sola-mente komo eksepshon (por ehèmpel, si e kantidat di peti-shon hasí ta desproporshonal). Lei ta menshoná algun otro kaso tambe den kua un organisashon por nenga di honra un petishon di akseso.
- Si un petishon di akseso lo okashoná un peso atministrativo sumamente haltu pa e organisashon, e ora ei, den kaso eksepshonal, tambe por nenga e petishon di akseso.
Eksepshon fihá den lei
Den sierto kaso, un organisashon por nenga di duna un solisitante informashon tokante su datonan personal, por ehèmpel, ora esei ta nesesario pa:
- protehá siguridat di estado;
- prevenshon, investigashon i persekushon di echo kastigabel;
- interes ekonómiko i finansiero di peso di estado òf di otro entidat públiko;
- supervishon di kumplimentu ku disposishon di lei fihá pa protehá e interesnan referí na dje den sekshon b. i c., òf
- protekshon di e persona konserní, òf di derecho i libertat di otro persona.
Ki ora por nenga un petishon parsialmente
E organisashon por nenga un petishon di akseso parsialmente, por ehèmpel, pa protehá informashon tokante otro persona ku tin den e fail.
Argumento pa nenga un petishon pa inspekshon/akseso
E organisashon mester por mustra ku el a pisa interes di tur e partidonan enbolbí kuidadosamente.


text:
WILLEMSTAD, Curacao — Djadumingu 12 di aprel alrededor di mitar di 6’or di atardi, Sentral di Polis a dirigí unidat di Wijkbureau Barber pa un kaso di tiramentu. Na yegada di e unidat, nan a topa un hòmber ku herida di bala na su kabes.
Ku urgensha a transportá e víktima pa poliklínika. Algu despues di su yegada na poli, e hòmber Etienne Manzana, nase na Kòrsou dia 15 di desèmber 1975, a bin fayesé.
For di investigashon preliminar a sali na kla ku e víktima tabatin un problema bieu ku un otro persona, ku a bin terminá den e tiroteo aki.
Na e sitio, polis a konfiská un kantidat di kashi di bala ku a topa. Investigashon den e kaso aki ta kontinuá.


text:
Na momento di a habri porta di e diferente localidadnan di vacunacion awe diasabra 22 di mei, ya tawata tin rij largo di persona wardando pa drenta y ricibi nan vacuna. Esnan cu porta tawata tin miedo na inisio of tawata skeptico y tawata duda ta cambiando di opinion y tambe ta tumando e desision pa vacuna. Un invitacion ta bay na tur esnan cu ainda no a tuma nan prome vacuna, pa yega e weekend aki na un di e cuatro localidadnan y busca nan vacuna.
Nos ta warda boso cu un sonrisa grandi, pasobra vacunacion lo trece nos hunto atrobe.


text:
Egg- Citing news!
Notisia eksitante! E kompania nobo RoffaReefs, fundá na Rotterdam Zoo, ta bai tèst su sistema di kria (‘kweek’) piská na Boneiru. E diseño di mas nobo di e sistema lo ser di tèst ku ayudo di Dive Friends na e sitio di Sand Dollar. Danki na un kontribushon di e Fondo di Inovashon di Wereld Natuur Fonds (WWF-NL), e sistema di ‘kweek’ di RoffaReefs por ser mehorá dor di tèst e riba e ref di koral di Boneiru. E sistema a ser trahá na Rotterdam Zoo i lo ser usá den otro akuarionan na Hulanda i Fransia.
RoffaReefs lo hasi investigashon na Boneiru komo parti di e ‘Strategia Marino pa Karibe Hulandes’ di Wereld Natuur Fonds (WWF-NL). E plan akí di sinku aña ta enfoká riba konservashon i rekuperashon di e refnan di koral den Karibe Hulandes. Un parti krusial pa yuda refnan rekuperá ta pa aktivamente restorá piskánan di e ref. Piskánan di ref ta vital pa e salú di refnan di koral, por ehèmpel, dor di kome alganan ku ta krese eksesivamente. Esaki ta oumentá e sobrebibensia, salú i abundansia di koralnan yòng, i p’esei piskánan ta un nesesidat pa mehorá e efikasia di replantashon di koral.
WWF-NL ta sostené e proyekto akí pasobra desafortunadamente, hopi espesie di animal no ta biba den nos besindario (mas) i parkenan di bestia ta hunga un ròl importante pa loke ta trata informashon i edukashon tokante e espesienan akí. E konsientisashon akí ta krítiko pa sigui haña sosten pa konservashon mundial di naturalesa.
Proyektonan di restorashon di koral normalmente no ta integrá restorashon di otro espesienan relashoná, manera piská di ref. Piská di ref ta un komponente klave di e ekosistema di e ref di koral. RoffaReefs a diseñá un sistema flotante pa kria (‘kweek’) larva di piská marino, tantu den akuario komo den naturalesa. Ku e sistema akí, ta premirá ku e larvanan lo tin mas chèns di sobrebibí. Pero pa por haña e larvanan marino akí, lo pone vários nèt den laman rondó di Boneiru. Nan lo ta pegá na e buinan hel di STINAPA, por fabor laga nan keda den awa! Ku e datonan ku nan haña di e estudio piloto akí, RoffaReefs por hasi mehorashon na e sistema di ‘kweek’ pa e siguiente pruebanan den kolaborashon ku WWF-NL i STINAPA.
Nos sistema di ‘kweek’ na Sand Dollar
Riba nos promé dia nos tabatin un reunion ku e kompania Dive Friends. Nos tabatin mester di un bon lokalidat pa nos sistema di ‘kweek’, pues nos a papia ku “Roy Smith” tokante e oportunidat pa laga e sistema di ‘kweek’ keda pegá na un boto na Sand Dollar. N’e lokalidat akí na Kralendijk, e profundidat di laman ta optimal i tin tambe e oportunidat pa usa e boto komo lugá di trabou.
Despues di konsultá ku STINAPA nos a disidí di pone nos sistema einan. E sistema a bini ku avion i a yega na Sand Dollar dia 4 di òktober. Despues di algun dia di montahe i un tormenta chikí, e tabata kla pa ser lansá dia 7 di òktober. Nos a haña hopi mas yudansa ku nos a spera. Un danki spesial na Roy Smits, Amir Wilson i Eddy Klijs di Dive Friends, kendenan a yuda nos durante henter e dia! Amir a asta hasi algun ronda ku nos e dianan anterior, pa kolektá muestra di webu di piská.
Kondishonnan ekselente!
Lamentablemente, un di nos panelnan solar a kibra ora nos a lansa nos sistema. Pero spesialmente Eddy, Yuma i Louise a sigurá ku nos por tabatin e sistema kla ta funshoná na fin di dia! Nos ta ahustando e konfigurashonnan aworakí pa sigurá ku nos tin e kondishonnan adekuá pa pone nos promé lotenan di webu di piská, prosedente di refnan di koral Boneriano, den nos sistema!


text:
Luisa M. a gana 280 mil florin cumprando Mini Mega. E la cumpra numbernan 09-10-11-13 Mega Ball 14, pa sorteo di 13 di september ultimo, cumpra na Driemaster Lottery.
Mini Mega pa awe tin e bunita suma di 250 mil florin den wega y agregando Mega Plus bo por gana 130 mil florin mas! Pidi bo rebendedo pa un ticket “Loco” of cumpra bo numbernan di suerte door di selecta 4 number entre 1-30 y un Mega Ball entre 1 pa 15. Sorteo ta tuma luga awe, pa 9:00PM na Telearuba. Bo por ta den sintonia via Facebook tambe, durante e live streaming.
Lotto, e loteria di Aruba tin ocho diferente wega; Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa Y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Diabierna atardi na Camara di Comerio un conferencia a keda yama y sr. Fernando Dirksen di AFBA tabata sinta hunto cu diferente gremionan unda a manda un carta pa Gobierno relaciona cu e reforme fiscal. Basta asociacion y sindicatonan a uni den un solo bloke y a firma e carta oficial di preocupacion. E ta relaciona cu e tax y e btw cu Gobierno kier introduci y cu lo keda introduci 2023 e consecuencia di e tax aki lo tin consecuencia drastico riba administrativo, comercio, empleadonan y dunadonan di trabou. Te cu dia di awe Gobierno no a duna suficiente informacion y oportunidad pa tur esnan den comercio y stake holders pa un estudio di loke ta wordo introduci. Opinion di tur esnan uni ta pa haya mas informacion di esaki pa wordo considera prome cu introduci esaki. E no ta algo oficial ainda cu por a compronde pero esaki ta pone cu nos ta pensa cu no ta realistico pa cuminsa 1 Januari 2023, y mester di mas tempo pa e steakholdersnan prepara y sa momento cu esaki bin na vigor. Steakholdersnan ta di opinion cu e reforma fiscal aki mester simplifica e belasting y e sistema combina cu e hisamento di belasting y e cortamento di gasto den gobierno. Door di esaki nos ta declara pa no implementa ningun forma di belasting y ni hisa e belasting te ora cu nos haya suficiente tempo pa analisa y duna un opinion den esaki. Esnan cu ta presente y parti di e carta ta bezig ta instala un comision di tres experto pa analisa e reforma fiscal cu ta biniendo y lo determina financialmente y economicamente y consecuencianan social cu lo tin door di un reforma asina aki.
Tambe sr Dirksen a menciona cu e comision aki lo trece sugerencia y consehonan realistico di e reforma fiscal y miho pa Aruba su beniestar den un largo corto. Asina a keda firma riba 15 di augustus 2022 pa tur e asociacion y sindicatonan cu a uni cu e comercio.


text:
Ministerio Públiko
E Ministerio Públiko ta enkargá ku e mantenshon penal di e sistema legal i otro tareanan establesé pa lei.
E tarea prinsipal aki di e Ministerio Públiko por wòrdu dividí den tres parti mas chikitu: e rastreo di echonan kastigabel, persekushon di echonan kastigabel i supervishon riba e ehekushon di kondenanan penal. E Ministerio Públiko ta determiná si i pa kua echonan kastigabel un hende mester presentá dilanti di hues penal.
Kontakto
Parkèt di Promé Instansia (Ofisina prinsipal Hulanda Karibense)
Direkshon: Bulevar Julio A. Abraham 2
Pòstbùs 214, Kralendijk, Boneiru
Telefòn: +599 7178626
E-mail: parketbes@OMCarib.org
Parkèt di Promé Instansia Sint Eustatius
Fort Oranje
Pòstbùs 100, Sint Eustatius
Telefòn: +599 3182910
Parkèt di Promé Instansia Saba
The Bottom, Saba
Telefòn: +599 4163252
Bo por haña mas informashon tambe riba e wèpsait di Ministerio Públiko riba Kòrsou| Sint Maarten | Boneiru, Sint Eustatius i Saba.


text:
Prome Minister Evelyn Wever-Croes: Luna di Adultonan Mayor ๐๐จ ๐ข๐จ๐๐๐ฅ๐๐ก๐ฅ๐๐๐ ๐๐ข๐๐๐๐ฅ๐ก๐ข ๐ง๐ ๐๐จ๐ก๐ ๐ ๐๐ฆ ๐ฃ๐๐ฅ๐ง๐๐๐๐ฃ๐๐๐๐ข๐ก ๐ก๐ ๐ก๐ข๐ฆ ๐๐ฅ๐๐ก๐๐๐ก๐๐ก ๐๐จ ๐ฃ๐ข๐ฅ ๐ฌ ๐๐๐๐ฅ ๐๐ข๐ก๐ง๐ฅ๐๐๐จ๐ ๐ก๐ ๐๐๐๐ก๐๐ฆ๐ง๐๐ฅ ๐๐ ๐ก๐ข๐ฆ ๐ฃ๐๐๐ฆ
Prome Minister Evelyn Wever-Croes:
Luna di Adultonan Mayor
๐๐จ ๐ข๐จ๐๐๐ฅ๐๐ก๐ฅ๐๐๐ ๐๐ข๐๐๐๐ฅ๐ก๐ข ๐ง๐ ๐๐จ๐ก๐ ๐ ๐๐ฆ ๐ฃ๐๐ฅ๐ง๐๐๐๐ฃ๐๐๐๐ข๐ก ๐ก๐ ๐ก๐ข๐ฆ ๐๐ฅ๐๐ก๐๐๐ก๐๐ก ๐๐จ ๐ฃ๐ข๐ฅ ๐ฌ ๐๐๐๐ฅ ๐๐ข๐ก๐ง๐ฅ๐๐๐จ๐ ๐ก๐ ๐๐๐๐ก๐๐ฆ๐ง๐๐ฅ ๐๐ ๐ก๐ข๐ฆ ๐ฃ๐๐๐ฆ
Un grupo cu ta vulnerabel den comunidad cu mester haya atencion ta nos grandinan. Cuido di nos grandinan ta un prioridad halto pa Gabinete Wever-Croes. Pa e motibo aki tambe, Gabinete Wever-Croes II a inclui den e ministerionan un ministerio cu lo encarga specificamente cu nos adultonan mayor. Minister Ursell Arends ta e minister encarga. Di e manera aki, pueblo por ta sigur cu Gobierno lo dedica atencion y e tempo cu mester pa atende cada un di e retonan.
Aruba tin problema di โvergrijzingโ cual ta motibo pakico gobierno mester pone mas atencion riba e tema aki.
โLoke nan ta yama โvergrijzingโ como un problematica, pa mi e no ta un problema sino mas bien un desaroyo den bida hopi bunita ora cu ciudadanonan yega na un edad halto. Gobierno kier duna mas participacion na tur esnan cu a yega na un edad bunita y cu por y kier contribui na bienestar di nos paisโ, Prome Minister Evelyn Wever-Croes a enfatisa.
Na comienso di Gabinete Wever-Croes I, e idea a surgi pa bin cu un comision, Raad van Ouderen pa yuda atende cu e tema y retonan cu nos grandinan tin. Un comision asina lo resorta bou SER cu lo atende cu e temanan aki. Trabounan preparatorio pa cu esaki a wordo haci durante Gabinete Wever-Croes I pero no a wordo concretisa ainda. Prome Minister tin confiansa cu sr. Ursell Arends lo sa di concretisa esaki pronto den e proximo gobernacion.
Den vision di Gobierno di Aruba, Ouderenraad ta importante y e institucion di esaki pronto lo wordo concretisa. Ouderenraad ta e comision di nos grandinan cu lo consisti di personanan cu ya a baha cu pensioen, 60+. E intencion ta pa e Ouderenraad duna Gobierno conseho cu ta na interes di nos grandinan. E comision lo duna conseho na Gobierno sea Gobierno pidi conseho of no.
Gabinete Wever-Croes ta kere den un Ouderenraad cu lo funciona como un instituto consistente cu lo vigila mas di cerca e cuido di nos grandinan y tur loke cu ta importante pa nos ciudadanonan di edad mas grandi, cu na nan turno lo informa Gobierno y tene Gobierno skerpi riba e puntonan aki. Ya pa basta tempo, Gobierno ta buscando e miho formula pa pone den ley, institucionalise pa garantisa cu e ta keda duradero y structural bou di tur gobierno. Di e manera aki tambe ta garantisa cu nos grandinan semper tin un bos den maneho di Gobierno.
Minister Ursell Arends, come e Minister di Asuntonan di Adulto Mayor, lo sigui y ohala cu pronto institui e comision di Ouderenraad pa despues traha e ley y busca hendenan cu lo forma parti di e comision.
Prome Minister a expresa di a desea di tawata por a realisa e vision aki mas prome. E situacion financiero di Aruba cu mester a haya atencion den e prome lunanan di gobernacion y despues sigui pa e pandemia cu a causa mas problema financiero, a pone hopi plan di Gobierno un banda. Aruba, awo por bisa cu nos ta riba e caminda di recuperacion y e vision di Gobierno pa nos adultonan mayor lo wordo realisa.


text:
ORANJESTAD,Aruba
Prome Minister Evelyn Wever-Croes
Siman pasa, Mariniers Kazerne a organisa un recepcion di aña nobo hopi ameno. Minister President Evelyn Wever-Croes y Minister di Husticia Andin Bikker a atende e recepcion aki. Gobierno di Aruba y Mariniers Kazerne tin un relacion estrecho, esaki sigur ta wordo refleha especialmente den e temponan dificil aki na unda mester mantene nos fronteranan sigur.
Marina Real, ta hunga un rol importante aki conhuntamente cu Kustwacht, Aduana y nos autoridadnan local. Hunto ta haciendo trabounan extra y realmente duro pa mantene nos costanan sigur. E ultimo parti pa sigura nos costanan ta e radar cu ta den proceso pa wordo instala y pronto lo ta funcionando. E radar hunto cu asistencia di Marina Real ta haci nos fronteranan sigur.
Lamentablemente door di e crisis creciente na Venezuela, importacion illegal di arma, hende y droga ta aumentando y p’esey nos mester tin mas medida di precaucion pa evita e problematica aki. Gobierno di Aruba ta hayando asistencia di Marina Real den esaki den un bon relacion.


text:
Vereninging Rijschool Aruba (VRA) tin varios preocupacion pa cu Bureau Examen Rijbewijs. Segun e asociacion, tin varios cos mas pasando cu no ta canandando manera cu mester ta.
Thomas Ruiz, secretario di VRA, a bisa cu esunnan cu ta traha na Bureau Examen Rijbewijs ta haci nan maximo esfuerso, pa duna un bon servicio, pero toch no ta logra. Motibo di esaki ta e falta di un lider, conocemento y boluntad di esun cu ta dirigi e departamento.
Mas aleu, Ruiz a bisa cu ta tardando hopi caba pa resolve e problema. Un ehempel, ta e tardamento den e trahamento di un afspraak digital, manera ta e caso na Censo. Pero esaki ainda no por logra concretis’e. Tambe VRA a pidi e indice di graduadonan, pa nan por tin un idea di con e candidatonan ta den su totalidad. Durante un comision a pidi esaki, pero BER a nenga di duna esaki, pa e keda un secreto. Den punto di bista di VRA, no tin un motibo valido pa esaki.
Pa un relato mas amplio, lesa TREMPAN.


text:
Dia 12 di juli 2020, tabata e peak pa loke tabata e casonan na Miami cu 15.300 caso registra den 1 dia. Te cu ayera, 23 di Augustus e cantidad aki a baha na 2974 caso nobo registra. E bahada aki a cuminsa tuma lugar consistentemente desde e peak y ta debi na varios cambionan entre e hendenan mes na Miami, cu a cuminsa tuma lugar. Un di e prome cambionan ta mas hende riba caya, pero cu nan mask bisti constantemente.
Un otro cambio ta cu establecimentonan a pasa na hopi bentanan unicamente online. Apple store mes ta uno cu a pasa completamente online unda bo por haci bo compra via nan portal y haya bo producto entrega e dia siguiente na bo adres. Best Buy por ehempel ta sigui cu bentanan online y ta permiti hendenan bin busca esaki na nan tienda. Personanan mester para den un fila pafor na un distancia di otro y ora yega na e entrada, entrega un ticket y e trahador di e lugar ta bay busca e producto cumpra paden pa entrega.
Pa loke ta restaurantnan, nan a pasa nan servicionan pa 100% pafor. Esunan cu tabatin e espacio caba ta probechando di esaki mientras esunnan cu tabatin pafor sea a ahusta, of awor ta sufriendo e efecto di esaki. Sinta pafor a bira e unico opcion.
Te ainda tin un multa pa hendenan cu no tin un mask bisti cu ta cuminsa na 50$ pa prome biaha cu keda gara, 150$ pa di 2 bes y 500$ pa di 3 biaha.
Hasta polis ta equipa cu mask pa duna esnan cu no tin uno bisti. Ta parse cu tur e medidanan aki ta funcionando pa Florida te cu awor, cu e casonan bahando.


text:
Nacimento di Venus di Botticelli
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Nacimento di Venus, (Italiano:Nascita di Venere) pinta pa Sandro Botticelli, ta un pintura cu ta representa un dios Romano cu yama 'Venus'. El a pint'e para riba un cocolishi, pasobra ta bisa cu Venus a nace na lama. E pintura ta ilustra cu Zephyr, dios di biento, ta supl'e na canto di tera unda un otro dios ta wardando e cu un mantel. E ta ilustra sunu pa mustra su inocencia y divinidad.
E pintura ta colga na Palacio di Uffizi, un museo na e ciudad Florenza, Italia.


text:
Parlamentario Mervin Wyatt-Ras durante conferencia di prensa di fraccion di AVP y na occasion di e dia mundial di Down Syndrome a haci uzo di e oportunidad di trece padilanti cu ta di importante pa sigui concientisa nos comunidad encuanto…
Deficit cu Gabinete Mike Eman II a laga atras ta exactamente segun e normanan stipula pa e ley di CAFT
Ora cu bo sinta riba e stoel di Gobierno bo mester por compronde cu tin reto constante pa atende cun’e y crisis pa resolve tur dia; e gran diferencia ta con, como Gobierno, bo ta atende cu esakinan. E cumplimento…
Mey mey di un serie di atraco cu a tuma luga den ultimo dianan, gabinete Wever Croes tampoco kier a keda leu y den un forma inespera y pa sorpresa grandi di pueblo, nan a tira un para formal riba…
Parlamentario drs. Mervin Wyat-Ras durante conferencia di prensa di Partido Avp a trece padilanti cu el a tuma nota di declaracion den prensa di Minister Presidente sra. Evelyn Wever Croes cu pa loke ta trata refineria tin 2 plan uno…
Ora cu scucha Prome Minister bin dilanti y presenta argumentonan fofo y sin base, e ta splica pa gran parti e forma y sistema di gobernacion cu gobierno di coalicion ta hibando den su prome 120 dianan. E unico logro…
Nunca partido MEP a goberna pa pueblo, nunca gobierno di MEP a sirbi interes di pueblo y esaki ta otro realidad tristo ora cu analisa e reaccion ricibi di e comision di supervision financiero, esta CAFT, relaciona cu e plan…
Drs. Mervin Wyatt-Ras cu palabra di elogio pa trahadornan social den cuadro di e dia mundial di trabou social
Parlamentario drs. Mervin Wyatt-Ras, durante conferencia di prensa di fraccion di AVP, a trece su aprecio padilanti pa cada trahador social den cuadro di dia internacional di trabou social. Un trahador social ta un profesional cu tin empatia y cu…
Diamars 13 di maart ultimo, a tuma luga un reunion den Parlamento, na unda Prome Minister Wever-Croes a bin bek Parlamento, despues cu su persona a pidi algun dia pa prepara contesta riba tur e preguntanan cu miembronan di Parlamento…
Presupuesto 2017 incluyendo e cambionan proponi door di Gabinete Mike Eman II lo a fiha e prome paso pa un reduccion di debe di pais Aruba. Presupuesto di aña 2018 lo a resulta den un presupueso cu pa prome biaha…
Sin duda algun e gobierno di PORMEPRED ta bay den historia como e gobierno cu den un tempo asina cortico, a impone medida riba pueblo, sin cu sikiera un decision a wordo tuma cu ta sirbi interes di pueblo. Esaki…


text:
Bo ta preparando bo yiu (12+) pa ‘Back to School’? Hib’e vacuna pa e tambe por ta proteha. Mas importante cu uniform, tas y sapato, ta pa bo cuida su salud...su bida!
Ta comproba cientificamente cu e vacuna ta proteha bo contra COVID-19, si no ta pa preveni contagio caminda un porcentahe baho di persona vacuna ta contagia toch, ta pa evita efectonan severo di e virus den e organismo cu por rekeri hospitalisacion y algun biaha ocasiona morto.
Awo cu finalmente aprobacion di FDA di e vacuna di Pfizer a keda cla, bo por ta ainda mas sigur cu nunca cu e vacuna ta duna proteccion y no ta dañino.
Cuida bo yiu, preveni un caso serio di COVID-19 den bo famia. Tene den consideracion cu vacuna no ta solamente un acto di solidaridad y responsabilidad conhunto caminda niun hende por keda atras; pero mas tanto, vacuna ta un acto di amor pa bo mes, bo famia y bo pais!
Por fabor, no duda mas: HIBA BO YIU VACUNA!


text:
Detenshon i entrada hudisial ku konfiskashon.
KOMUNIKADO DI PRENSA 355 / 2021
26 òktober 2021
Detenshon i entrada hudisial ku konfiskashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e kaso di tiramentu ku morto ku a tuma lugá dia 12 òktober 2021, den área di
Tera Kòra (Komunikado di prensa 345/2021), e tim ku ta investigá kasonan di homisidio
huntu ku e tim di UST, a hasi un detenshon.
Djamars 26 di òktober 2021, pa 14.32or di merdia, e unidatnan a hasi detenshon na un kas
den Boerhavenstraat di e hòmber sospechoso F.G.E.H., di 22 aña di edat, nase na Kòrsou.
Tambe a tene entradanan hudisial na e tres (3) diferente adrèsnan na Boerhavenstraat,
Kaya Teim i San Pedro.
Durante di e investigashon na e kasnan aki a haña i konfiská artìkulonan ku ta di
importansia pa e investigashon.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.